CELEX: 62016CN0347
Language: et
Date: 2016-06-21 00:00:00
Title: Kohtuasi C-347/16: Eelotsusetaotlus, mille on esitanud Administrativen sad Sofia-grad (Bulgaaria) 21. juunil 2016 – Balgarska energiyna borsa AD (BEB) versus Komisia za energiyno i vodno regulirane (KEVR)

5.9.2016   
            
            
               ET
            
            
               Euroopa Liidu Teataja
            
            
               C 326/15
            
         Eelotsusetaotlus, mille on esitanud Administrativen sad Sofia-grad (Bulgaaria) 21. juunil 2016 – Balgarska energiyna borsa AD (BEB) versus Komisia za energiyno i vodno regulirane (KEVR)
   (Kohtuasi C-347/16)
   (2016/C 326/26)
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Sofia-grad
   
      Põhikohtuasja pooled
   
   
      Kaebaja: Balgarska energiyna borsa AD (BEB)
   
      Vastustaja: Komisia za energiyno i vodno regulirane (KEVR)
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 13. juuli 2009. aasta direktiivi 2009/72/EÜ (1), mis käsitleb elektrienergia siseturu ühiseeskirju ning millega tunnistatakse kehtetuks direktiiv 2003/54/EÜ, artikli 9 lõike 1 punkti b alapunktidega i ja ii on kooskõlas, et üks ja sama isik on sõltumatu põhivõrguettevõtja ainuosanik ja selle äriühingu ainuosanik, kelle põhitegevusala on elektrienergia tootmine ja edastamine?
            
         
               2.
            
            
               Kas Euroopa Parlamendi ja nõukogu 13. juuli 2009. aasta direktiivi 2009/72/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 2003/54/EÜ, artikli 9 lõike 1 punkti b alapunktidega i ja ii on kooskõlas, et üks ja sama isik kontrollib otseselt või kaudselt sõltumatut põhivõrguettevõtjat ning elektrienergia tootmise ja tarnimisega tegelevat ettevõtjat?
            
         
               3.
            
            
               Kas Euroopa Parlamendi ja nõukogu 13. juuli 2009. aasta direktiivi 2009/72/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 2003/54/EÜ, artikli 9 lõike 1 punktidega c ja d on kooskõlas, et üks ja sama isik määrab sõltumatu põhivõrguettevõtja järelevalvenõukogu liikmed (kes omakorda valivad juhatuse) ning elektrienergia tootmise ja tarnimisega tegeleva ettevõtja direktorite nõukogu liikmed?
            
         
               4.
            
            
               Kas Euroopa Parlamendi ja nõukogu 13. juuli 2009. aasta direktiiviga 2009/72/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 2003/54/EÜ, Euroopa Parlamendi ja nõukogu 13. juuli 2009. aasta määrusega (EÜ) nr 714/2009 (2) võrkudele juurdepääsu tingimuste kohta piiriüleses elektrikaubanduses ning millega tunnistatakse kehtetuks määrus (EÜ) nr 1228/2003 (3), komisjoni 24. juuli 2015. aasta määrusega (EL) nr 1222/2015 (4), millega kehtestatakse võimsuse jaotamise ja ülekoormuse juhtimise suunised, ning Euroopa Parlamendi ja nõukogu 25. oktoobri 2011. aasta määrusega (EL) nr 1227/2011 (5) energia hulgimüügituru terviklikkuse ja läbipaistvuse kohta on kooskõlas piirata isikute hulka, kellele väljastatakse teatavas piirkonnas elektrienergia edastamise litsents?
            
         
               5.
            
            
               Eespool esitatud küsimustele jaatava vastuse andmisel ja [tuginedes sellele, et] [energiaseaduse (Zakon na energetikata)] artikli 43 lõike 1 punkti 1 kohaselt on Bulgaaria Vabariigi territooriumil elektrienergia edastamiseks väljastatud ainult üks litsents: kas lähtuda tuleb sellest, et esineb huvide konflikt Euroopa Parlamendi ja nõukogu 13. juuli 2009. aasta direktiivi 2009/72/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 2003/54/EÜ, [põhjenduse 12] tähenduses?
            
         
               6.
            
            
               Kas lähtuda tuleb sellest, et [energiaseaduse] artikli 43 lõike 1 punkt 1 piirab konkurentsi ELTL artiklite 101 ja 102 tähenduses, kuna see näeb ette, et riigi territooriumil elektrienergia edastamiseks väljastatakse ainult üks litsents?
            
         
      (1)  ELT L 211, lk 55.
   
      (2)  ELT L 211, lk 15.
   
      (3)  Euroopa Parlamendi ja nõukogu 26. juuni 2003. aasta määrus (EÜ) nr 1228/2003, milles käsitletakse võrkudele juurdepääsu tingimusi piiriüleses elektrikaubanduses (ELT L 176, lk 1, ELT eriväljaanne 12/002, lk 175).
   
      (4)  ELT L 197, lk 24.
   
      (5)  ELT L 326, lk 1.